राम मंदिर निर्माण को लेकर संत समाज और आरएसएस के लगातार आते बयानों के बीच बाबा रामदेव ने भी अपना रुख जाहिर किया है. ऐसा लग रहा है कि राम मंदिर निर्माण में हो रही देरी से योग गुरु बाबा रामदेव भी आहत हैं. बाबा रामदेव का कहना है कि या तो दीपावली से पहले राम मंदिर के निर्माण का रास्ता साफ किया जाए या फिर दिसंबर तक हर हालत में सरकार को अध्यादेश लाकर राम मंदिर निर्माण का रास्ता साफ करना चाहिए. उन्होंने कहा कि भगवान राम और अयोध्या हिंदुओं की आस्था का प्रमुख केंद्र है.